Oficiālais Vēstnesis L 158 , 25/06/1994 Lpp. 0041 - 0045

Speciālizdevums somu valodā: Nodaļa 3 Sējums 58 Lpp. 0151

Speciālizdevums zviedru valodā: Nodaļa 3 Sējums 58 Lpp. 0151



Komisijas Lēmums (1994. gada 20. maijs) par tādu fizisko pārbaužu veikšanas biežuma samazināšanu konkrētu produktu sūtījumiem no trešām valstīm, ko īsteno saskaņā ar Padomes Direktīvu 90/675/EEK (94/360/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri reglamentē veterināro pārbaužu organizēšanu produktiem, kurus ieved Kopienā no trešām valstīm [1], kurā jaunākie grozījumi izdarīti ar Direktīvu 92/118/EEK [2], un jo īpaši tās 8. panta 3. punktu, tā kā fizisko pārbaužu veikšanas biežuma samazināšana tādu produktu sūtījumiem, kas ievesti no trešām valstīm, jānosaka, pamatojoties uz kritērijiem, kuri paredzēti Direktīvas 90/675/EEK 8. panta 3. punktā, ievērojot dalībvalstu pieredzi un bīstamību sabiedrības un dzīvnieku veselībai Kopienā; tā kā turklāt dažām trešām valstīm, ar kurām Kopiena panākusi nolīgumus par atzīšanu, fizisko pārbaužu veikšanas biežumu konkrētiem produktiem var samazināt, cita starpā ņemot vērā reģionalizācijas principu dzīvnieku slimību gadījumā, kā arī citus Kopienas veterināros principus; tā kā fizisko pārbaužu veikšanas biežumu samazinās katra dalībvalsts; tā kā tas jādara tā, lai importētājam nebūtu iespējams paredzēt, vai kādam konkrētam sūtījumam piemēros fizisku pārbaudi; tā kā ik pēc noteikta laika, pamatojoties uz Komisijas vai dalībvalstu saņemto informāciju par pārbaužu īstenošanu robežkontroles punktos, samazinājuma apjoms ir jāpārskata; tā kā dalībvalstīm nekavējoties jāinformē Komisija, ja pārbaudēs konstatē, ka produkti neatbilst noteiktajām prasībām vai konstatē citus pārkāpumus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Piemērojot Direktīvas 90/675/EEK 8. pantu, dalībvalstis samazina fizisko pārbaužu veikšanas biežumu produktiem no trešām valstīm, kā noteikts šā lēmuma I pielikumā, ja, neskarot EEZ līgumu, ir pieņemti Kopienas lēmumi izveidot: - apstiprinātu trešo valstu sarakstu, - apstiprinātu uzņēmumu (dzīvnieku veselības un sabiedrības veselības) sarakstu, un - (veterinārā veselības) sertifikāta paraugu. 2. Attiecībā uz trešām valstīm, kas minētas II pielikumā, to fizisko pārbaužu apjomu, kuras visām dalībvalstīm jāveic attiecībā uz vienas grupas produktu sūtījumiem, nosaka minētajā pielikumā. 3. Šā lēmuma 1. un 2. punktu piemēro, neskarot Direktīvas 90/675/EEK 15. un 19. pantu. Ja dalībvalsts piemēro pasākumus, kas paredzēti Direktīvas 90/675/EEK 15. pantā, situāciju nekavējoties pārskata saskaņā ar Direktīvas 90/675/EEK 23. pantā paredzēto procedūru; šajā nolūkā attiecīgā dalībvalsts par to nekavējoties informē Komisiju un pārējās dalībvalstis, jo īpaši lai īstenotu šā lēmuma 3. panta 3. punkta otro daļu. 2. pants Dalībvalstis rīko fiziskās pārbaudes tā, lai importētājam nebūtu iespējams paredzēt, vai kādam konkrētam sūtījumam veiks fizisko pārbaudi. 3. pants 1. Dalībvalstis nodrošina, ka katrs robežkontroles punkts, kas minēts Komisijas Lēmumā 94/24/EK [3], saskaņā ar šā lēmuma III pielikumu vismaz 18 mēnešus pēc pārbaudes veikšanas glabā reģistrus ar visu to pārbaužu rezultātiem, kuras veiktas ievesto produktu sūtījumiem. Rezultātu reģistrā norāda sūtījumus, kuru brīva apgrozība Kopienā ir noraidīta. Katras dalībvalsts centrālā veterinārā iestāde ir atbildīga par to, lai Komisijai līdz 1994. gada 1. septembrim un pēc tam ik pēc sešiem mēnešiem tiktu nosūtīts rezultātu apkopojums tādā formā, kā norādīts III pielikumā. 2. Komisija iesniedz ziņojumu Pastāvīgajai veterinārijas komitejai, pamatojoties uz 1. punktā norādītajiem apkopojumiem, lai novērtētu veikto pārbaužu rezultātus. 3. Komisija, pamatojoties uz 2. punktā norādīto ziņojumu, pārskata I un II pielikumā noteikto biežumu divas reizes gadā; pirmoreiz to pārskata līdz 1994. gada 1. oktobrim. Komisija saskaņā ar Direktīvas 90/675/EEK 23. pantā noteikto procedūru pēc dalībvalsts pieprasījuma vai pēc savas iniciatīvas pārskata arī šā lēmuma I un II pielikumā noteikto biežumu, ņemot vērā Direktīvas 90/675/EEK 8. panta 3. punktā dotos kritērijus, kā arī reģionalizācijas principa un citu Kopienas veterināro principu piemērošanu. 4. Ja veterinārajās pārbaudēs konstatē kādu pārkāpumu, kas būtiski ietekmē dzīvnieku vai sabiedrības veselību, dalībvalstis par to nekavējoties informē Komisiju. 4. pants Biežums, kādā veic fiziskās pārbaudes produktu sūtījumiem, kas noteikti šā lēmuma I pielikumā, neskar noteikumus par fiziskajām pārbaudēm, kuri paredzēti Direktīvā 92/118/EEK vai jebkurā Komisijas lēmumā, kas pieņemts saskaņā ar minēto direktīvu, vai arī jebkurā citā Kopienas tiesību aktā. 5. pants Ja Padomes lēmumā, kas attiecas uz veterinārajiem nolīgumiem par atzīšanu ir noteikts īpašs biežums fizisko pārbaužu veikšanai, tad Komisija ietver šādu biežumu II pielikumā. 6. pants Šo lēmumu grozīs tiklīdz Padome būs pieņēmusi attiecīgus grozījumus Direktīvā 90/675/EEK. 7. pants Šo lēmumu piemēro no 1994. gada 1. oktobra. Lēmuma 3. pantu piemēro sākot ar 15. dienu pēc šā lēmuma izziņošanas. 8. pants Šis lēmums ir adresēts dalībvalstīm. Briselē, 1994. gada 20. maijā Komisijas vārdā — Komisijas loceklis René Steichen [1] OV L 373, 31.12.1990., 1. lpp. [2] OV L 62, 15.3.1993., 49. lpp. [3] OV L 18, 21.1.1994., 16. lpp. -------------------------------------------------- I PIELIKUMS PRODUKTU GRUPAS UN BIEŽUMS, KĀDĀ KATRAI DALĪBVALSTIJ JĀVEIC FIZISKĀS PĀRBAUDES PRODUKTU SŪTĪJUMIEM, KO IEVED NO TREŠO VALSTU UZŅĒMUMIEM, KAS NORĀDĪTI 1. PANTĀ Produktu grupa | Fizisko pārbaužu veikšanas biežums | I kategorija 1.Svaiga gaļa, ieskaitot subproduktus un produktus no liellopu, aitu, kazu, cūku un zirgu dzimtas dzīvniekiem, kas noteikti Padomes Direktīvā 92/5/EEK | 20 % | 2.Zivju produkti hermētiski noslēgtos traukos, kas paredzēti, lai uzturētu tos stabilā temperatūrā, svaigas un saldētas zivis un sausi un/vai sālīti zivsaimniecības produkti | 3.Veselas olas | 4.Kausēti tauki | 5.Dzīvnieku zarnas | 6.Inkubējamas olas | II kategorija 1.Mājputnu gaļa un mājputnu gaļas produkti | 50 % | 2.Trušu gaļa, (savvaļas/saimniecībā audzētu) medījamo dzīvnieku gaļa un to produkti | 3.Piens un piena produkti, kas paredzēti lietošanai pārtikā | 4.Olu produkti | 5.Pārstrādātas dzīvnieku olbaltumvielas, kas paredzētas lietošanai pārtikā | 6.Citi zivsaimniecības produkti, kas nav minēti I un II kategorijā, un gliemenes | 7.Medus | III kategorija 1.Sperma | vismaz 1 %; ne vairāk kā 10 % | 2.Embriji | 3.Kūtsmēsli | 4.Piens un piena produkti (kas nav paredzēti lietošanai pārtikā) | 5.Elatīns | 6.Varžu kājiņas un gliemeži | 7.Kauli un kaulu produkti | 8.Ādas | 9.Sari, vilna, astri, apspalvojums | 10.Ragi, ragu produkti, nagi un nagu produkti | 11.Biškopības produkti | 12.Medību trofejas | 13.Pārstrādāta mājdzīvnieku barība | 14.Izejvielas mājdzīvnieku barības ražošanai | 15.Izejvielas, asinis, asins pagatavojumi, dziedzeri un orgāni izmantošanai farmācijā | 16.Asins pagatavojumi tehniskai izmantošanai | 17.Patogēni | 18.Siens un salmi | -------------------------------------------------- II PIELIKUMS TREŠO VALSTU SARAKSTS UN FIZISKO PĀRBAUŽU VEIKŠANAS BIEŽUMS, KAS MINĒTS 5. PANTĀ -------------------------------------------------- III PIELIKUMS +++++ TIFF +++++ --------------------------------------------------